ผู้อำนวยการกองโรคติดต่อทั่วไป แนะเมื่อประชาชนเข้ารับบริการกิจการที่มีการผ่อนปรนแล้ว ให้ประชาชนสวมหน้ากากอนามัย เว้นระยะห่าง1-2 เมตร เลี่ยงที่แออัด
ผู้อำนวยการกองโรคติดต่อทั่วไป แนะเมื่อประชาชนเข้ารับบริการกิจการที่มีการผ่อนปรนแล้ว ให้ประชาชนสวมหน้ากากอนามัย เว้นระยะห่าง1-2 เมตร เลี่ยงที่แออัดนายแพทย์ โสภณ เอี่ยมศิริถาวร ผู้อำนวยการกองโรคติดต่อทั่วไป กล่าวถึงสถานการณ์การแพร่ระบาดของโรคโควิด-19 ว่า วันนี้เป็นวันที่สองที่รัฐบาลมีการผ่อนปรนให้กับกิจการ 6 ประเภท โดยวันนี้พบผู้ป่วยติดเชื้อรายใหม่ 18 ราย เป็นผู้ป่วยที่เกิดจากการค้นหาเชิงรุกในศูนย์กักกันตำรวจตรวจคนเข้าเมือง อำเภอสะเดา อาการเบื้องต้นมีอาการไม่มาก สามารถดูแลได้ โดยมีทีมแพทย์เฝ้ารักษาพยาบาลทันทีเมื่อมีอาการมากขึ้น ขณะที่วันนี้ไม่พบผู้ป่วยที่อยู่ในพื้นที่กรุงเทพมหานคร และไม่มีผู้เสียชีวิต นับว่าเป็นข่าวดีด้งนั้นจะเห็นได้ว่าระดับการพบผู้ป่วยไม่แตกต่างจากเดิม ที่มีเพิ่มเติมจากการหาเชิงรุกในพื้นที่จังหวัดสงขลา ซึ่งสามารถควบคุมการระบาดของโรคโควิด -19 ได้ อย่างไรก็ตามรัฐบาลมีการผ่อนปรนมาตรการมาเมื่อวานนี้วันนี้แรก ประชาชนมีการเดินทางข้ามจังหวัดมากขึ้น จะมีความเสี่ยงที่พบผู้ป่วยตืดเชื้อมากขึ้นในสัปดาห์หน้า โดยขอให้ประชาชนตระหนักและร่วมมือกันในการสวมหน้ากากอนามัย เว้นระยะห่างทางสังคม 1-2 เมตร ระมัดระวังมากขึ้นเมื่อไปใข้บริการกับกิจการที่มีการผ่อนปรนแล้ว เพื่อไม่ให้โรคโควิด-19 มีการระบาดอีกรอบ แต่ถึงอย่างไรกระทรวงสาธารสุข ก็ได้มีแผนรับมือทั้งสถานพยาบาล อุปกรณ์ต่างๆ เพียงพอ แต่สิ่งสำคัญคือ ประชาชนต้องให้ความร่วมมือปฎิบัติตามคำแนะนำของกระทรวงสาธารสุขและเฝ้าระวังอย่างเคร่งครัดผู้อำนวยการกองโรคติดต่อทั่วไป กล่าวอีกว่า กรมควบคุมโรค กระทรวงสาธารณสุข ได้จัดทำสายด่วน 1422 โควิด -19 เป็น 3 ภาษา คือ ภาษาลาว พม่า และกัมพูชา เพื่อเป็นช่องทางช่วยเหลือแรงงานเพื่อนบ้านในประเทศไทย ที่ทราบข้อมูลดูแลสุขภาพโรคโควิด-19 สถานที่รักษาพยาบาล รวมทั้งการปฎิบัติตัวต่างๆ เป็นต้น ซึ่งที่ผ่านมาพบว่าผู้ป่วยโรคโควิด-19 ใน 3 สัญชาติอยู่ที่ 24 ราย ส่วนใหญ่เป็นสัญชาติพม่า